विशालकाय लाल धब्बा
विशालकाय लाल धब्बा (Great Red Spot (GRS)), बृहस्पति ग्रह पर निरंतर चलने वाला एक प्रतिचक्रवातीय तूफान है। यह कम से कम 400 वर्षों तक बना रहता है। मनुष्य ने दूरबीन के माध्यम से इसे देखा है।यह भूमध्य रेखा के 22 दक्षिण में स्थित है। यह इतना बड़ा है कि इसे भूआधारित दूरबीन से देखना संभव है। इसका सर्वप्रथम प्रेक्षण 1813 में सैमुअल हेनरिक श्वाबे ने किया था। कई लोग विश्वास करते हैं, 1600 के दशक में गियोवन्नी कैसिनी ने पहली बार इसे देखा था, पर वैज्ञानिकों को उस समय यह अस्तित्व में था इस पर शंका है।
ट्रैपिस्ट-१
ट्रैपिस्ट-१ (TRAPPIST-1), जिसे 2MASS J23062928-0502285 भी नामांकित करा जाता है, कुम्भ तारामंडल के क्षेत्र में स्थित एक अतिशीतल बौना तारा है जो हमारे सौर मंडल के बृहस्पति ग्रह से ज़रा बड़ा है। यह सूरज से लगभग 39.5 प्रकाश-वर्ष की दूरी पर स्थित है। इसके इर्द-गिर्द एक ग्रहीय मंडल है और फ़रवरी 2017 तक इस मंडल में सात स्थलीय ग्रह इस तारे की परिक्रमा करते पाए गए थे जो किसी भी अन्य ज्ञात ग्रहीय मंडल से अधिक हैं।